dene saiki kowe têka duwe atur mangkono marang pangadilan, kêpriye bisa-bisamu nyelaki marang lêlakon kang nyata, aku ora duwe pangira pisan-pisan, yèn kaya mangkono kêkandhutamu. Apa kowe wis didhadhung ing Iblis, dene nganti adoh têmên ênggonmu nasar. He, wong wadon, pangarêp-arêpku, muga-muga kowe diparingana eling dening Pangeran, aja nganti kêbanjur-banjur ênggonmu nasar.